Abdoulay Diaby

Abdoulay Diaby (sündinud 21. mail 1991 Nanterre'is) on Prantsusmaal sündinud Mali jalgpallur, kes mängib ründajana Araabia Ühendemiraatide kõrgliigaklubis Al Jazira ja Mali jalgpallikoondises.

Ta alustas klubikarjääri Prantsusmaa esiliigaklubis Sedan. Debüüdi klubi põhimeeskonnas tegi ta 2010. aasta mais. Esimese värava Prantsusmaa esiliigas lõi ta järgmise aasta märtsis. Klubi põhikoosseisu liikmeks sai ta hooajal 2011–12.

2013. aasta juulis sõlmis ta kolme aasta pikkuse lepingu Prantsusmaa kõrgliigaklubiga Lille."Officiel : le LOSC recrute Diaby puis le prête". Foot Mercato. 30.7.2013. Vaadatud 10.12.2018 Ta suundus kohe pärast seda laenule Belgia esiliigaklubisse Royal Excel Mouscron, mis tõusis hooajaks 2014–15 Belgia kõrgliigasse. Hooajal 2014–15 oli ta liigas 12 väravaga klubi suurim väravakütt. Lille'i meeskonnas tegi ta Prantsusmaa kõrgliigas debüüdi 28. veebruaril 2015 mängus Lyoni vastu. Pärast seda pääses ta Prantsusmaa liigas platsile veel vaid kahes mängus.

2015. aasta mais sõlmis ta nelja aasta pikkuse lepingu Belgia kõrgliigaklubiga Club Brugge."Info FM, LOSC : le clan Abdoulay Diaby lâche ses vérités et annonce déjà un départ!". Foot Mercato. 20.5.2015. Vaadatud 10.12.2018 Hooajal 2015–16 lõi ta liigas 16 väravat ja tuli klubiga Belgia meistriks. Lisaks võideti 2016. aastal Belgia superkarikas. Hooaeg 2016–17 kujunes Diaby jaoks keeruliseks, sest teda segasid vigastused ning sel hooajal tal ei õnnestunudki lõpuks ühtegi väravat lüüa. Brugge jäi sel hooajal liigas teiseks. Hooajal 2017–18 hiilgas ta taas: lõi liigas 15 väravat ja aitas sellega Bruggel liiga meistriks tulla.

2018. aasta augustis suundus Diaby Portugali, sõlmides Lissaboni Sportinguga nelja aasta pikkuse lepingu."Comunicado Sporting Clube de Portugal – Futebol, SAD". Sporting CP. 21.8.2018. Vaadatud 10.12.2018 Esimese värava Portugali kõrgliigas lõi ta 9. detsembril 2018 mängus Avesi vastu. 2019. aasta septembris siirdus ta laenule Türgi kõrgliigaklubisse Beşiktaş. 2020. aasta oktoobris läks ta laenule Hispaania kõrgliigaklubisse Getafe. Hispaania kõrgliigas sai ta Getafe meeskonnas väljakule vaid ühes mängus ja läks 2021. aasta jaanuaris laenule Belgia kõrgliigaklubisse Anderlecht.

2021. aasta augustis sõlmis ta kaheaastase lepingu Araabia Ühendemiraatide kõrgliigaklubiga Al Jazira.https://www.transfermarkt.com/abdoulay-diaby/profil/spieler/148396 (vaadatud 26.8.2021)

Mali jalgpallikoondises tegi Diaby debüüdi 11. oktoobril 2014 mängus Etioopia vastu ja lõi seal ka oma esimese värava koondise särgis. Ta on kuulunud Mali koondisse 2015. ja 2019. aasta Aafrika rahvaste karikavõistlustel.

 Saavutused 
Club Brugge K.V
Belgia liiga : 2015–16, 2017–18
Belgia superkarikas: 2016
Sporting CP
Taça da Liga: 2018–19
Taça de Portugal: 2018–19
Al Jazira
UAE Super Cup: 2021

 Viited 

Kategooria:Mali jalgpallurid
Kategooria:Lille OSC mängijad
Kategooria:Lissaboni Sportingu jalgpallurid
Kategooria:Beşiktaş JK jalgpallurid
Kategooria:Getafe CF mängijad
Kategooria:RSC Anderlechti mängijad
Kategooria:Ligue 1 mängijad
Kategooria:Primeira Liga mängijad
Kategooria:La Liga mängijad
Kategooria:Sündinud 1991